CELEX: 62018CN0832
Language: da
Date: 2018-12-21 00:00:00
Title: Sag C-832/18: Anmodning om præjudiciel afgørelse indgivet af Helsingin hovioikeus (Finland) den 21. december 2018 — A. m.fl. mod Finnair Oyj

11.3.2019   
            
            
               DA
            
            
               Den Europæiske Unions Tidende
            
            
               C 93/33
            
         
      Anmodning om præjudiciel afgørelse indgivet af Helsingin hovioikeus (Finland) den 21. december 2018 — A. m.fl. mod Finnair Oyj
      (Sag C-832/18)
      (2019/C 93/43)
      Processprog: finsk
      
         Den forelæggende ret
      
      Helsingin hovioikeus
      
         Parter i hovedsagen
      
      
         Sagsøger: A. m.fl.
      
         Sagsøgt: Finnair Oyj
      
         Præjudicielle spørgsmål
      
      
                  1)
               
               
                  Skal forordning nr. 261/2004 (1) fortolkes således, at en flypassager har ret til en ny kompensation som omhandlet i artikel 7, stk. 1, når denne på grund af en aflyst flyafgang har opnået en kompensation, når det lufttransportselskab, som udfører den omlagte flyvning, er det samme som det, der stod for den aflyste flyvning, og når også ankomsttidspunktet for den efterfølgende flyvning, som den aflyste flyvning blev omlagt til, bliver forsinket i forhold til det planlagte ankomsttidspunkt i et omfang, som giver ret til kompensation?
               
            
                  2)
               
               
                  Såfremt det første spørgsmål besvares bekræftende, kan det transporterende luftfartsselskab da påberåbe sig usædvanlige omstændigheder som omhandlet i artikel 5, stk. 3, når den undersøgte komponent efter en teknisk follow-up fra flyproducenten vedrørende fly, der allerede er i drift, i dette dokument faktisk behandles som en såkaldt »on condition«-komponent, dvs. som en komponent, der benyttes, indtil den bliver defekt, og det transporterende luftfartsselskab har forberedt sig på at udskifte den pågældende komponent, idet det altid har en udskiftningskomponent parat?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).